Град Сарајево је 6. октобра 2009. поднио Тужилаштву БиХ, сарајевском и тузланском кантоналном тужилаштву, те Окружном суду у Бијељини — кривичну тужбу против Додика због „злоупотребе положаја, или овлашћења, изазивање националне, расне и вјерске мржње, раздора или нетрпељивости и насилничког понашања“, зато што је 11. септембра на јавном скупу у Бијељини — према наводима тужбе — „порицао доказане ратне злочине“ на Маркалама и на Капији у Тузли, и проглашавао невиним генерала Ненада Ђукића, коме се суди пред Судом БиХ.